Dr. Schmid Hugó emlékezete. 
5 
fizika, anatómia, pathologia uj ismeretei, természetes, 
hogy a sebészetet is teljesen átalakitották. Itt is nagy 
száma az éles elméknek tudományuk szolgálatába álli- 
tották az uj tanok eredményeit, fényes bámulatos sikerrel. 
A hasüreg megnyitását, melyet Hyrtl még egy sakrilegi- 
umnak tartott, most minden veszély nélkül nem csak a 
gyógyítás céljából, hanem még diagnostikus célból látjuk 
végezni. Rengeteg száma az eddig hozzáférhetlen és 
azért végzetes rombolásaiban meg nem akadályozható 
betegségeknek, tute, cito et jucunde váltak gyógyitha- 
tókká. A sebészet a forrongás ezen éveiben az orvosi 
tudományok legelső, a többiektől irigyelt, sikerei által 
jogosult, magas helyre küzdötte fel magát. Mint vezér- 
alak ezen pályafutásban gyönyörű harmonikus egyénisé- 
gével, bámulatos tudásával és szerencsés kézügyességgel 
Billroth állott monarchiánk sebészeinek élén, kinek 
páratlan előadásait és műtétéit Schmid barátunk 
fogékony leikével halgatta, látta és magába fogadta. 
Mindenki a szerencse fiának nézte Schmid Hugót, hogy 
ezen időben a budapesti Rókuskórházban működési 
pályáját kezdve, komoly, szolid és előkelő modorával 
Lumniczer sebésztanárnak figyelmét magára vonta 
és oly szerencsés volt Lumniczer klinikájára kerülni. 
Mert ezen mélytudásu, széles látkörű sebésztanár oldalán 
az uj tannak minden egyes elméletét és tapasztalatát 
mestere kritikai elméjének élességével látta birálni, 
utánvizsgálni, elejteni vagy elfogadni. Sokszor beszélt 
Schmidünk ezen felejthetetlen órákról, melyekben 
mestere tanítványai előtt mintegy magával vitázva, 
fejtegette, erősítette vagy elvetette az újonnan felmerülő 
nézeteket. Ezen órák megdönthetetlen befolyással voltak 
rája és nem volt alkalom a hol ő hálás érzéssel nem 
emlékezett volna geniális tanítójára. 
